איטום ביטומני חד-רכיבי בעל כושר אטימה מעולה! ליישום בהתזה או במריחה של שכבה אחת של עד 5 מ"מ. מגשר על סדקים מעל 2 מ"מ ומתאים לתו התקן האירופאי לחומרי איטום ביטומניים EN DIN 18195. משמש לאיטום משטחי בטון תת-קרקעיים, רצפות חדר אמבטיה, מרפסות ועוד. מצטיין בהידבקות לבטון יבש ולח.
איטום ביטומני חד-רכיבי מועשר בפולימרים, בונה עובי בשכבה אחת ומגשר על סדקים מעל 2 מ"מ. בעל תווי תקן אירופאיים EN15814 ו- EN DIN 18195. משמש לאיטום והגנה של חלקי מבנה תת קרקעיים, מרתפים, רצפות חדרים רטובים, מרפסות ועוד.
איטום ביטומני דו-רכיבי מועשר בפולימרים, בונה עובי בשכבה אחת, מהיר ייבוש, ומגשר על סדקים מעל 2 מ"מ. בעל תווי תקן אירופאיים EN 15814 ו- EN DIN 18195. משמש לאיטום קורות יסוד, מרתפים, רצפות חדרים רטובים, מרפסות ועוד.
לאיטום קירות אנו ממליצים להשתמש בחומרי איטום צמנטיים, כגון ספירקוט E-731, שעליהם יודבקו בהמשך אריחי קרמיקה או פורצלן, המפורטים במאמר איטום חדרים רטובים בחומרי איטום צמנטיים. קיימים מפרטים טכניים נפרדים לביצוע איטום מתחת לצנרת הדלוחין ולאיטום רצפה וקירות בחומרי איטום צמנטיים, בקישור [הבא].
התערובת לביצוע עבודות ההכנה מבוססת על מלט וחול ביחס של 2.5:1. לתערובת יש להוסיף LTX 101, דבק על בסיס לטקס SBR . בסיום עבודות ההכנה יש להמתין כ- 10 ימים לייבוש הבטון. ביומיים הראשונים יש לבצע אשפרה (הרטבה) של הבטון, לפחות פעמיים ביום.
אנו ממליצים לבצע את כל עבודות הביטון כפי שמתואר במאמר על [עבודה נכונה עם חומרי מליטה – יסודות איטום | שיקום מבנים]. במאמר ניתן למצוא פירוט של אופן הכנת התערובת ואופן הכנת שכבת היסוד הצמנטית שמשפרת את היצמדות חומרי המליטה אל התשתית.
אין לבצע איטום בחומרים ביטומנים משחתיים על גבי בטון שלא סיים את התייבשותו. הגזים שעדיין כלואים בבטון הלח עלולים לגרום לניתוק חומר האיטום מן מהתשתית, ולעקר את כל מערכת האיטום.
במידה וצנרת המים והדלוחין בולטת מהרצפה יש לבצע ביטון שלה באמצעות טיט צמנטי משופר בתוסף אקרילי LTX 101. הביטון ייעשה תוך יצירת שיפועים מתונים בטיט הצמנטי והחלקה שלו.
יציקת סף הפרדה (חגורה) מבטון בפתח הכניסה לחדר הרטוב.
על הסף להיות נמוך בכ 3-4 ס"מ מתחת לגובה הריצוף המתוכנן. יציקה זו נועדה ליצור מחסום למניעת מעבר רטיבות אל מתחת לריצוף של שאר חלקי המבנה. יש לוודא חיבור בעזרת ברזלי זיון בין היציקה לקירות.
יצירת העגלות (העגלות או רולקות הן יציקות בצורת סהר) בכל מפגש קיר-רצפה, כמו גם בתחתית סף הפרדה המתואר בסעיף 3.
יציקת כיסוי בטון סביב צינורות הרצפה, באמצעות תערובת בטון (אין להשתמש בתערובת טיט).
יש למרוחפריימר ביטומני על הרצפה והקירות עד מעל לגובה הפנלים.
יש להמתין לייבוש מוחלט של הפריימר, בהתאם להוראות היצרן.
יש למרוח שכבה ראשונה של חומר איטום ביטומני על פני כל השטח.
שלב זה אינו חובה, אולם מומלץ על ידנו – הדבקת רשת אינטרגלס על גבי השכבה הראשונה של חומר האיטום בעודה טריה. יש להטביע את הרשת לתוך חומר האיטום באמצעות מברשת. יש לוודא שהרשת תודבק גם על הקירות עד מעל לגובה הפנלים.
יש למרוחשכבה שנייה של חומר איטום ביטומני על גבי השכבה הראשונה לאחר שהתייבשה לגמרי. במקרה של שימוש ברשת אינטרגלס, יש לכסות את כל הרשת בשכבה השנייה.
כאמור, יש להמתין לייבוש מוחלט על פי הוראות היצרן.
מומלץ להגן על שכבת האיטום מפגיעות מכניות, באמצעות יריעת HDPE, פלציב וכו'.
ענף הבנייה בכלל ותחום האיטום בפרט, הינם עולמות מתפתחים ומתחדשים ללא הרף. חומרים חדשים ושיטות עבודה מתקדמות יוצאים לאור ומוצגים בקצב מהיר, כשמטרתם להקל על תהליכי העבודה וליצור מבנים איכותיים ועמידים מבעבר.